294 



i hvis 3 Kløfter der ligge Bræer. I den nordligste synes Bræen 

 kun at gaa ned til en Højde af c. 400 Meter. I den mellemste gaar 

 Bræ-Enden som en fuldstændig dækket Bræ næsten ned lige til 

 Vandfladen. For Øjeblikket syntes den endog at være i Frem- 

 gang, da den syntes at skyde ud over den mosbegroede Ende 

 af Deltaet, som Bræelven havde dannet, da Bræen var mægtigere 

 end nu. Den udækkede Del af Bræen gaar ned til en Højde af 

 c. 250 Meter fra Vandfladen. [ den sydligste Kløft endelig 

 standser en Bræ i en Højde af c. 300 Meter. Akuliarusersuak 

 naar en Højde af c. 900 Meter og er bedækket af en betydelig 

 Fim, hvorfra de ovennævnte 3 Bræer have deres Udspring. 



Karusuit betyder Hulerne, saaledes kaldes nemlig den Strand- 

 linie, der her er under Dannelse iTufen. Paa Grund af dennes noget 

 uensartede Beskaffenhed udhules den af Bølgeslaget forskjelligt, og 

 ved Lavvande kan man gaa ind i disse Huler og søge Zeolither, 

 saaledes som allerede Giesecke gjorde. Zeolitherne ere væ- 

 senthgst Analcim, Desmin, Apophyllit, Heulandit og Chabasit, 

 foruden flnstraalede Zeolither. Lige herover for, paa Nordsiden 

 af Fjordarmen , ligger en lignende Skrænt af Tuf, hvorfra 

 Giesecke hgeledes har smukke Zeolither. Stedet hedder Tara- 

 jungitsok. Giesecke siger, at Navnet hidrører fra, at Vandet 

 her er fersk paa Grund af det meget Elvvand , der her flyder 

 ud i Fjorden. De Grønlændere, jeg havde med, sagde, at Navnet 

 hidrørte fra det Salt, der afsatte sig paa Stenene i et lille Vand- 

 løb, der kom fra en Kilde c. 100 Meter fra Stranden. Tempe- 

 raturen i Kilden var 12° C, og Saltet viste sig senere, efter en 

 Analyse af Cand. Chr. Winther, at være Gips *). Mærkeligt 

 er det, at Giesecke, uagtet han flere Gange var paa dette 

 Sted , ikke omtaler denne smukke Efflorescens , der absolut 



1) Hr. Pastor Chr. Rasmussen har velvilligst meddelt mig, at tara- 

 jungitsok betyder: det, som ikke er salt. Om nu Navnet, som Giesecke 

 mener, kommer af, at Fjordvandet her ikke er salt, eller det kommer 

 af, at de saltlignende Gipskrystaller ikke smage salt. niaa staa hen til 

 en Sprogkyndig kommer til Stedet. 



